ลือกันให้แซด
&nbsp;
18 ส.ค. 2554

.....นายกระทิง &amp; หญิงฟลอร์
ซื้อไทยคมไม่ง่าย
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 18 มิ.ย. 2553 
rr...ดัชนีหุ้นไทยวันที่ 17 มิ.ย.ที่ผ่านมา ผ่านแนวต้าน 790 จุด ไปถึง 793 จุด แต่ยืนไม่อยู่ ย่อลงมาปิด 789.34 จุด บวก 2.70 จุด มูลค่าการซื้อขาย 20,015 ล้านบาท 
rr...ต่างชาติซื้อต่อ 750 ล้านบาท ส่วนสถาบันในประเทศเริ่มขายออกมา 123 ล้านบาท และรายย่อยระบายของ 675 ล้านบาท 
rr...หุ้นพลังงานมาได้เรื่อยๆ ช่วงนี้รับน้ำมันโลกขยับต่อ บ้านปู (BANPU) แรงดีไม่มีตก โบรกเกอร์ให้ราคาเป้าหมายปีนี้ไม่ต่ำกว่า 700 บาท หลังจากเพิ่มเงินลงทุนในเหมืองถ่านหินออสเตรเลียอีกเป็น 19.5% 
rr...“อินโดรามา เวนเจอร์ส” (IVL) ถูกส่งเข้าคำนวณใน SET50 แล้ว ยังติดคำนวณดัชนีฟุตซี่ด้วย ราคายังเดินหน้าบวกได้เรื่อยๆ ทะลุ 20 บาท ชิล ชิล มีสิทธิไปได้ถึง 30 บาท ...จากราคาขายนักลงทุน 10.20 บาท ถือไว้ 4 เดือนครึ่ง กำไร 100% 
rr...หุ้นไทยคม (THCOM) ถูกข่าวตรวจสอบสยบแรงเก็งกำไรหด ที่สำคัญยังไม่มีความชัดเจน รัฐจะซื้อคืนหรือไม่อย่างไร จริงจังแค่ไหน ฟังแค่เรื่องราคาพอจับทางออก “ถ้าแพงก็ไม่เอา” แต่ข่าวที่ออกมาทำให้มี “คนได้คนเสีย” (ตังค์) เข้าไปแล้ว ใครจะรับผิดชอบ
rr...“ธีระมงคล อุตสาหกรรม” (TMI) ปันผลปี 2552 ให้ผู้ถือหุ้น 5 สตางค์ ราคาหุ้นไปทำปิด 1.66 บาท 
rr...ช่วงนี้ทองคำแพง ทองรูปพรรณบาทละเกือบ 2 หมื่นบาททำให้ “สุวรรณ วลัยเสถียร” ประธานชมรมคนออมเงิน หันไปลงทุนหุ้นปันผล และกองทุนอสังหาริมทรัพย์แทน ที่ให้ผลตอบแทน 89% ดีกว่าฝากแบงก์
rr...หุ้นปันผลที่ “สุวรรณ” ชัวร์ที่สุดต้องเป็น เอสวีไอ (SVI) ที่เจ้าตัวนั่งเป็นประธานกรรมการอยู่ ควักเงินกว่า 3 ล้านบาท เก็บ 1.26 ล้านหุ้น 
rr...“สาธิต วรรณศิลปิน” ได้ฤกษ์กลับเข้าวงการโบรกเกอร์หุ้นจริงจังซะที หลังจากเป็นข่าวมา 23เดือนแล้ว ต้นเดือน ก.ค.นี้แน่นอนรับตำแหน่งเอ็มดีด้านงานวิจัยที่ บล.กิมเอ็ง
rr...ใครที่เป็นลูกค้าของ “ชลดา ตรีถาวรพิศาล” มาร์เก็ตติง บล.เกียรตินาคิน ตอนนี้ถูกสำนักงาน ก.ล.ต. สั่งพักการปฏิบัติหน้าที่เป็นผู้ติดต่อกับผู้ลงทุน 6 เดือน โทษฐานยุ่งสินทรัพย์ลูกค้า เชียร์ซื้อๆ ขายๆสุดท้ายแล้วเทรดหุ้นแทนลูกค้า